stanford-oval/wikipedia huggingface dataset:
ว่านหงส์เหิร

| ว่านหงส์เหิร |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Cucurbitales
วงศ์:: Coriariaceae
สกุล:: Coriaria
สปีชีส์:: C.  thymifolia
ชื่อทวินาม
Coriaria thymifolia 

ว่านหงส์เหิร ชื่อวิทยาศาสตร์:  Coriaria thymifolia เป็นพืชในวงศ์ Coriariaceae เป็นไม้พุ่ม ลำต้นสูงชะลูด มีใบสลับระนาบเดียวบนกิ่งสั้นๆที่เกิดในแนวข้าง ดอกช่อขนาดเล็ก ผลสีม่วงเข้ม ฉ่ำน้ำ มีถิ่นกำเนิดในเทือกเขาแอนดีส ประเทศเอกวาดอร์ มีสารออกฤทธิ์หลายชนิด เช่น เซสคิวเทอร์พีน ซูโคตูตีน ทำให้เกิดอาการประสาทหลอน รู้สึกเหมือนจะบินไปในอากาศได้คล้ายนก  พืชนี้มักจะถูกเข้าใจผิดว่าเป็นบลูเบอร์รี แต่ผลของพืชชนิดมีพิษ
วัดคูหาสวรรค์ (จังหวัดพัทลุง)

| วัดคูหาสวรรค์ |
| --- | --- |


ชื่อสามัญ: วัดคูหาสวรรค์, วัดคูหาสูง, วัดสูง, วัดถ้ำคูหาสวรรค์
ที่ตั้ง: ตำบลคูหาสวรรค์ อำเภอเมืองพัทลุง จังหวัดพัทลุง
ประเภท: พระอารามหลวงชั้นตรีชนิดสามัญ
นิกาย: มหานิกาย
 สถานีย่อยพระพุทธศาสนา
วัดคูหาสวรรค์ เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลคูหาสวรรค์ อำเภอเมืองพัทลุง จังหวัดพัทลุง
ประวัติ

วัดคูหาสวรรค์มีถ้ำคูหาสวรรค์ตั้งอยู่ในวัด ชาวบ้านนิยมเรียกวัดนี้ว่า วัดคูหาสูง หรือ วัดสูง ไม่ปรากฏหลักฐานว่าสร้างเมื่อใด แต่ตำนานนางเลือดขาวระบุว่า เมื่อตาสามโมกับยายเพชรถึงแก่กรรมแล้ว กุมารกับนางเลือดขาวให้นำอัฐิของท่านทั้งสองไปเก็บไว้ในถ้ำคูหาสวรรค์ ขณะที่ข้อมูลในหนังสือทำเนียบวัดจังหวัดพัทลุงของพระครูอริยสังวร (เอียด) ระบุว่าสร้างเมื่อ พ.ศ. 1924 ยังปรากฏความในหนังสือพระกัลปนาวัดเมืองพัทลุงสมัยอยุธยา ความว่า วัดคูหาสวรรค์ก็น่าจะถูกทำลายไปในสมัยสมเด็จพระนารายณ์มหาราช แล้วจึงได้รับการบูรณะใหม่
เมื่อ พ.ศ. 2432 วัดได้รับการบูรณะครั้งใหญ่เพื่อเตรียมรับเสด็จพระบาทสมเด็จพระจุลจอมเกล้าเจ้าอยู่หัวครั้งเสด็จประพาสแหลมมลายู ปรากฏจารึกพระปรมาภิไธย จ.ป.ร. 108 ไว้บริเวณหน้าถ้ำ วัดคูหาสวรรค์ได้กลายเป็นวัดร้าง จน พ.ศ. 2452 ชาวบ้านได้นิมนต์พระครูจรูญกรณีย์ (ตุค เกสโร) มาเป็นเจ้าอาวาสครองวัด ท่านได้บูรณะเป็นการใหญ่ วัดจึงได้รับการพัฒนา จนถึง พ.ศ. 2467 เมืองพัทลุงย้ายจากตำบลลำปำมาตั้งที่ตำบลคูหาสวรรค์ พระยาคณาศัยสุนทร (สา สุวรรณสาร) ผู้ว่าราชการเมืองสมัยนั้น ได้ช่วยบูรณะวัดอีกแรงหนึ่ง วัดคูหาสวรรค์เป็นวัดที่พระมหากษัตริย์และเชื้อพระวงศ์โปรดในการเสด็จอยู่เสมอ เช่น เมื่อ พ.ศ. 2502 พระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จประพาสถ้ำคูหาสวรรค์ได้ทรงจารึกพระปรมาภิไธย ภปร.และ สก. ไว้ที่เพิงผาหน้าถ้ำ
ถ้ำและเสนาสนะ

ถ้ำคูหาสวรรค์ เป็นถ้ำกว้าง 18 เมตร ยาว 28 เมตร สูงเป็นเวิ้งรูปกรวย ตอนบนมีหินงอกคล้ายรูปช้าง ชาวบ้านเรียกว่า "ช้างผุด” หรือ หินลับแล พื้นถ้ำปูด้วยอิฐถือปูน ในถ้ำมีเจดีย์องค์เล็ก มีพระพุทธรูปปูนปั้นและปั้นด้วยดินเหนียวขนาดต่าง ๆ เรียงแถวเป็นระเบียบทางด้านทิศเหนือ ทิศใต้ และ ทิศตะวันตก รวม 37 องค์ มีประวัติว่าพระพุทธรูปจำนวน 20 องค์ สร้างขึ้นในสมัยอยุธยา ต่อมาสมัยรัตนโกสินทร์สร้างเพิ่มอีก 17 องค์ ทางด้านทิศตะวันออกของเศียรพระพุทธไสยาสน์มีกรุพระพิมพ์ที่ชาวบ้านได้ขุดพบเป็นจำนวนมาก  มีทั้งพระจำหลักไม้พระพุทธรูปปูนปั้น พระสำริด และพระพิมพ์ดินดิบสมัยศรีวิชัย ปากถ้ำสูงประมาณ 2 เมตร ชาวบ้านเรียกว่า "หัวทรพี" ตรงข้ามเป็นรูปพระฤๅษีตาไฟปูนปั้น มีเรื่องเล่าในตำนานว่า นางเลือดขาวกับเจ้าพระยากุมารสร้างขึ้นแทนอนุสาวรีย์ตาสามโมกับยายเพชร และได้บรรจุอัฐิของตายายทั้ง 2 ไว้ กรมศิลปากรประกาศขึ้นทะเบียนเป็นโบราณสถานในราชกิจจานุเบกษาเล่มที่ 52 ตอนที่ 75 ลงวันที่ 8 มีนาคม พ.ศ. 2478
พระอุโบสถวัดคูหาสวรรค์ ประดิษฐานพระประธานที่สมเด็จพระศรีพัชรินทราบรมราชินีนาถ พระบรมราชชนนีพันปีหลวง ได้สร้างถวาย สร้างจากทองคำร้อยละ 60 วัดมีพระพุทธบาทจำลอง ตั้งอยู่บนไหล่เขาด้านบนของถ้ำพระ สูงขึ้นไปประมาณ 60 เมตร สร้างโดยนายฮวดและนางขิ้ม แซ่สอ เมื่อ พ.ศ. 2471 และมีเจดีย์หินโบราณ
วัดศรีอุปลาราม

| วัดศรีอุปลาราม |
| --- | --- |

ชื่อสามัญ: วัดศรีอุปลาราม, วัดหนองบัว
ที่ตั้ง: ตำบลหนองบัว อำเภอเมืองกาญจนบุรี จังหวัดกาญจนบุรี
ประเภท: วัดราษฎร์
นิกาย: มหานิกาย
เจ้าอาวาส: พระครูศรีกาญจนวัฒน์ (ปิยวัฒน์ จารุธมฺโม)
 สถานีย่อยพระพุทธศาสนา
วัดศรีอุปลาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองบัว อำเภอเมืองกาญจนบุรี จังหวัดกาญจนบุรี ที่ดินตั้งวัด มีเนื้อที่ 21 ไร่ 2 งาน 25 ตารางวา มีแม่น้ำศรีสวัสดิ์ (แควใหญ่) ไหลผ่าน
วัดศรีอุปลาราม เดิมชื่อว่า วัดหนองบัว สันนิษฐานว่ามีมาตั้งแต่ช่วงต้นกรุงรัตนโกสินทร์ ซึ่งสร้างขึ้นประมาณระหว่างราว พ.ศ. 2335–2352 ตรงกับรัชสมัยพระบาทสมเด็จพระพุทธยอดฟ้าจุฬาโลกมหาราช แต่เดิมยังไม่มีซึ่งถาวรวัตถุใด ๆ จนในสมัยที่หลวงปู่เฒ่ายิ้ม จนฺทโชติ ดำรงตำแหน่งเจ้าอาวาส จึงได้สร้างอุโบสถหลังแรกขึ้นประมาณ พ.ศ. 2422 ได้รับพระราชทานวิสุงคามสีมาเมื่อ พ.ศ. 2434 และได้จัดตั้งเป็นวัดเมื่อ พ.ศ. 2452 หลังจากนั้น พ.ศ. 2455 หลวงปู่ยิ้ม จนฺทโชติ ได้ถึงแก่มรณภาพ พระโสภณสมาจาร (หลวงปู่เหรียญ สุวณฺณโชติ) จึงได้รับการแต่งตั้งให้ดำรงตำแหน่งเจ้าอาวาส จนกระทั่ง พ.ศ. 2497 หลวงปู่เหรียญได้รื้ออุโบสถหลังเดิมที่ทรุดโทรมแล้วสร้างอุโบสถหลังใหม่ที่ตำแหน่งเดิม
ภายในวัดมีพิพิธภัณฑ์ชุมชนหลวงพ่อเฒ่ายิ้ม-หลวงพ่อเหรียญ จัดแสดงวัตถุสิ่งของในรูปแบบของพิพิธภัณฑ์ ชั้นบนจัดเป็นห้องประชุมอเนกประสงค์ และที่จัดแสดงภาพวัตถุของทางวัด และถ่ายของหลวงปู่ยิ้ม (พระอุปัชฌาย์ ธรรมโชติ) และหลวงพ่อเหรียญ (พระโสภณสมาจารย์ สุวรรณโชติ)
รายนามเจ้าอาวาส

หลวงปู่จีน
หลวงปู่โบ้ย
หลวงปู่เหม็น
หลวงปู่กลิ่น
พระอธิการยิ้ม จนฺทโชติ
พระโสภณสมาจาร (เหรียญ สุวณฺณโชติ)
พระอธิการเขียน กิตฺติคุโณ
พระครูแหนง กลฺญาโณ
พระใบฎีกาบุญเรือง ปภสฺสโร
พระมงคลสิทธิคุณ (ลำใย ปิยวณฺโณ)
พระมหาคมคิด อติเมโธ
พระครูสิริกาญจโนบล (วิเชียร วชิรปญฺโญ)
พระอธิการเจริญ กนฺตวีโร
พระราชคุณาธาร (ถาวร ถาวโร)
พระสัญชัย วชิโร
พระครูศรีกาญจนวัฒน์ (ปิยวัฒน์ จารุธมฺโม)
วัดศรีอุบลรัตนาราม

| วัดศรีอุบลรัตนาราม |
| --- | --- |
พระอุโบสถวัดศรีอุบลรัตนาราม

ชื่อสามัญ: วัดศรีอุบล
ที่ตั้ง: ถนนอุปราช ตำบลในเมือง อำเภอเมืองอุบลราชธานี จังหวัดอุบลราชธานี 34000
ประเภท: พระอารามหลวงชั้นตรี ชนิดสามัญ
นิกาย: ธรรมยุติกนิกาย
พระพุทธรูปสำคัญ: พระแก้วบุษราคัม (ศิลปะแบบล้านช้าง)
เจ้าอาวาส: พระราชธรรมสุธี (ทองคู่ สุขวฑฺฒโน ป.ธ.๖)
จุดสนใจ: อุโบสถวัดศรีอุบลรัตนาราม
กิจกรรม: งานสรงน้ำพระแก้วบุษราคัม (ช่วงวันมหาสงกรานต์)
 สถานีย่อยพระพุทธศาสนา
วัดศรีอุบลรัตนาราม เดิมชื่อ วัดศรีทอง เป็นพระอารามหลวงชั้นตรี ชนิดสามัญ สังกัดคณะสงฆ์ธรรมยุติกนิกาย เป็นที่ประดิษฐานพระพุทธรูปคู่บ้านคู่เมือง คือ พระแก้วบุษราคัม
วัดตั้งอยู่ด้านทิศใต้ของศาลากลางจังหวัดอุบลราชธานี บนถนนอุปราช วัดนี้มีพระอุโบสถที่สร้างตามแบบพระอุโบสถวัดเบญจมบพิตรดุสิตวนารามราชวรวิหาร กรุงเทพมหานคร
ประวัติ

วัดศรีอุบลรัตนารามสร้างเมื่อปีเถาะ พ.ศ. 2398 ตรงกับ ร.ศ. 74 เป็นปีที่ 5 แห่งรัชกาลพระบาทสมเด็จพระจอมเกล้าเจ้าอยู่หัว รัชกาลที่ 4 แห่งราชวงศ์จักรี โดยเป็นวัดธรรมยุตแห่งที่ 2 ของภาคอีสาน ต่อจากวัดสุปัฏนารามวรวิหาร สถานที่ตั้งวัด เดิมเป็นสวนของเจ้าอุปฮาดโท (ต้นตระกูล ณ อุบล) มีศรัทธาบริจาคที่ดินประมาณ 25 ไร่ สำหรับสร้างวัดของสงฆ์ธรรมยุติกนิกาย โดยระหว่างการถวายที่ดินต่อหน้าพระเถระ ยกให้เป็นสมบัติในศาสนาพุทธเพื่อเป็นที่ตั้งวัด ในยามราตรีของวันนั้น เกิดนิมิตประหลาดขึ้น  คือมีแสงสว่างพวยพุ่งขึ้นเป็นสีเหลืองทองภายในบริเวณสวนนั้น จึงได้ถือนิมิตมงคลนี้ ตั้งชื่อวัดว่า "วัดศรีทอง"
ฝ่ายคณะสงฆ์มีท่านเทวธัมมี (ม้าว) ได้เข้ามาดำรงตำแหน่งเป็นเจ้าอาวาสรูปแรก เริ่มก่อสร้างกุฏิ วิหาร ศาลการเปรียญ เมื่อปี พ.ศ. 2398 ตามประวัติท่านเทวธัมมี ได้ไปรับการศึกษาพระปริยัติธรรมที่กรุงเทพฯ ตั้งแต่เป็นสามเณร และได้เป็นสัทธิวิหาริกของพระบาทสมเด็จพระจอมเกล้าเจ้าอยู่หัวเมื่อครั้งผนวช จึงได้ถือลัทธิธรรมยุติกนิกายสืบสายมาตั้งคณะธรรมยุติกนิกายที่วัดสุปัฏนารามวรวิหาร ซึ่งเป็นวัดธรรมยุติกนิกายแห่งแรกในภาคอีสาน โดยมีท่านพันธุโล (ดี) เป็นเจ้าอาวาสรูปแรก ดังนั้น ท่านเทวธัมมี จึงถือว่าเป็นพระเถระที่มีศักดิ์ใหญ่ เป็นที่เคารพยำเกรงของบรรดาเหล่าพระภิกษุสามเณร ข้าราชการ ตลอดจนประชาชนทั้งหลายในสมัยนั้น
ต่อมาในปี พ.ศ. 2511 พระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าสิริกิติ์ พระบรมราชินีนาถ เสด็จมาประกอบพิธีฉลองสมโภชฝังลูกนิมิตร และยกช่อฟ้าพระอุโบสถวัดศรีอุบลรัตนาราม จึงได้ทูลเกล้าถวายพระอุโบสถหลังนี้ ให้อยู่ในพระอุปถัมภ์ของสมเด็จพระเจ้าลูกเธอ เจ้าฟ้าอุบลรัตนราชกัญญา สิริวัฒนาพรรณวดี และทรงขอพระราชทานพระบรมราชานุญาต เปลี่ยนชื่อจากวัดศรีทองเป็น "วัดศรีอุบลรัตนาราม" ตามนามขององค์อุปถัมภ์
วัดศรีอุบลรัตนาราม เคยเป็นที่บรรพชาอุปสมบทของพระเถระผู้ใหญ่ทั้งฝ่ายคันธุระและวิปัสนาธุระหลายรูป มีพระอุบาลีคุณูปมาจารย์ (จันทร์ สิริจนฺโท), สมเด็จพระมหาวีรวงศ์ (อ้วน ติสฺโส), พระอาจารย์ทา  โชติปาโล, พระอาจารย์เสาร์ กนฺตสีโล, พระอาจารย์มั่น ภูริทตฺโต, พระปัญญาพิศาลเถร (หนู ฐิตปญฺโญ), สมเด็จพระมหามุนีวงศ์ (สนั่น จนฺทปชฺโชโต), พระพรหมมุนี (บู่ สุจิณฺโณ) เป็นต้น
วัดแห่งนี้ยังเคยใช้เป็นสถานที่จัดทำน้ำอภิเษกของมณฑลอุบลและจังหวัดอุบลราชธานี สำหรับพระราชพิธีบรมราชาภิเษกของพระมหากษัตริย์ไทย จำนวน 3 ครั้ง ครั้งแรกในพระราชพิธีบรมราชาภิเษกสมโภชในรัชกาลที่ 6 เมื่อ พ.ศ. 2454 ครั้งที่ 2 ในพระราชพิธีบรมราชาภิเษกรัชกาลที่ 7 เมื่อ พ.ศ. 2468 และครั้งที่ 3 ในพระราชพิธีบรมราชาภิเษกรัชกาลที่ 9 เมื่อ พ.ศ. 2493
ป้ายชื่อวัดศรีอุบลรัตนาราม
สวนสัตว์เปิดเขาค้อ

สวนสัตว์เปิดเขาค้อ หรือ สถานีวิจัยการเพาะเลี้ยงสัตว์ป่าเพื่อเศรษฐกิจเขาค้อ ตั้งอยู่บนเขาค้อ อำเภอเมืองเพชรบูรณ์ จังหวัดเพชรบูรณ์ มีสัตว์ป่าหลายชนิดในสวนสัตว์ เช่น สมเสร็จ ละมั่ง เก้ง วัวแดง นกยูง และจามรี ที่เพิ่งได้รับรับมาจากธิเบต ประเทศจีน ภายในสวนสัตว์มีบ้านพักรับรองอยู่ในสวนสัตว์
แหล่งข้อมูลอื่น

35 ที่เที่ยวเขาค้อ พร้อมพิกัดเช็คอิน อัปเดต มีนาคม 2023
สวนสัตว์เปิดเขาค้อ ที่เฟซบุ๊ก
แผนที่และภาพถ่ายทางอากาศของ สวนสัตว์เปิดเขาค้อ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
16°36′34″N 100°57′49″E﻿ / ﻿16.609557°N 100.963514°E﻿ / 16.609557; 100.963514
ว่านหัวสืบ

| ว่านหัวสืบ |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Liliales
วงศ์:: Colchicaceae
สกุล:: Disporum
สปีชีส์::  D.  calcaratum
ชื่อทวินาม
Disporum calcaratum 

ว่านหัวสืบ ชื่อวิทยาศาสตร์:  Disporum calcaratum D. Don เป็นไม้ล้มลุกในวงศ์ Colchicaceae มีเหง้าใต้ดิน รากสด ลำต้นแตกกิ่ง ใบเรียงเวียน  ปลายใบแหลมยาว ช่อดอกแบบช่อซี่ร่มออกตามกิ่งด้านข้างตรงข้ามใบ ก้านช่อสั้น ก้านดอกมีริ้วและปุ่มกระจาย ดอกรูปคล้ายระฆัง สีชมพูอมแดงหรือม่วง กลีบรวม 6 กลีบ แยกกัน โคนมีเดือยทรงกระบอก เกสรเพศผู้ 6 อัน ติดที่โคนกลีบรวมก้านชูอับเรณูแบน  ก้านแกสรเพศเมียเรียวยาวแยกเป็น 3 แฉก บานออก ผลสด ทรงกลม สุกสีดำ ส่วนมากมี 2 เมล็ด
พบที่อินเดีย ภูฏาน เนปาล จีนตอนใต้ พม่า เวียดนาม ไทย ขึ้นใต้ร่มเงาในป่าดิบแล้งและป่าดิบเขา หัวใต้ดินนำไปตากแห้ง แช่น้ำดื่ม แก้ปวดเมื่อย
วังท้ายหับเผย

| วังท้ายหับเผย |
| --- | --- |
th
ข้อมูลทั่วไป
สถานะ: ถูกรื้อถอน
ประเภท: กลุ่มวัง
ที่ตั้ง: แขวงพระบรมมหาราชวัง เขตพระนคร
เมือง:  กรุงเทพมหานคร
ประเทศ:  ไทย
พิกัด:  13°44′47″N 100°29′42″E﻿ / ﻿13.74639°N 100.49500°E﻿ / 13.74639; 100.49500
เริ่มสร้าง: ไม่ปรากฏ
รื้อถอน: ไม่ปรากฏ
วังท้ายหับเผย คือ กลุ่มวังที่พระบาทสมเด็จพระพุทธเลิศหล้านภาลัยทรงสร้างพระราชทานให้แก่พระโอรส 3 พระองค์ในเจ้าจอมมารดาศิลา
วังพนมวัน

วังท้ายหับเผยวังที่ 1 (วังพนมวัน) พระบาทสมเด็จพระพุทธเลิศหล้านภาลัย ทรงสร้างพระราชทาน พระเจ้าบรมวงศ์เธอ พระองค์เจ้าพนมวัน กรมพระพิพิธโภคภูเบนทร ต้นราชสกุลพนมวัน เมื่อกรมพระพิพิธภูเบนทร์สิ้นพระชนม์ในรัชกาลที่ 4 พระวรวงศ์เธอ พระองค์เจ้าชิดเชื้อพงศ์ (หม่อมเจ้าชายใหญ่) กับหม่อมเจ้าในกรมได้อยู่สืบต่อมา จนถึงชั้นเหลนชั้นลื่อของกรมพระพิพิธภูเบนทร์ และถูกรื้อไปเมื่อใดไม่ปรากฏหลักฐานที่แน่ชัด คงสันนิษฐานได้เพียงแต่ว่า น่าจะเป็นหลังปี พ.ศ. 2465 ไปแล้วในปัจจุบันก็คือสถานที่ตั้งของ ศาลเจ้าพ่อหอกลอง และพื้นที่ส่วนหนึ่งของกรมการรักษาดินแดน อนึ่ง ถนนพระพิพิธ ในปัจจุบันย่อมาจากพระฐานันดรของพระองค์
วังกุญชร

วังท้ายหับเผยวังที่ 2 (วังกุญชร) สร้างพระราชทาน พระเจ้าบรมวงศ์เธอ พระองค์เจ้ากุญชร กรมพระพิทักษเทเวศร์ (ต้นราขสกุล กุญชร) พระราชโอรสในพระบาทสมเด็จพระพุทธเลิศหล้านภาลัย ร่วมเจ้าจอมมารดาเดียวกันกับกรมพระพิพิธภูเบนทรและกรมหลวงภูวเนตรนรินทรฤทธิ์
วังทินกร

วังท้ายหับเผยวังที่ 3 (วังทินกร) สร้างขึ้นในสมัยรัชกาลที่ 2 เพื่อพระราชทานพระเจ้าบรมวงศ์เธอ พระองค์เจ้าทินกร กรมหลวงภูวเนตรนรินทรฤทธิ์ (ต้นราชสกุล ทินกร) พระราชโอรสในพระบาทสมเด็จพระพุทธเลิศหล้านภาลัยกับเจ้าจอมมารดาศิลา ประสูติเมื่อ พ.ศ. 2344 ในรัชกาลที่ 4 ได้ว่าการกรมนครบาลอยู่ขณะหนึ่ง ก่อนจะสิ้นพระชนม์เมื่อ พ.ศ. 2394 หลังจากนั้นเชื้อสายของท่านเจ้าของวังก็ได้อยู่จนสืบมาสร้างเป็นกรมทหาร
ว่านอ้ายใบ้

| ว่านอ้ายใบ้ |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Alismatales
วงศ์:: Araceae
วงศ์ย่อย:: Aroideae
เผ่า:: Dieffenbachieae
สกุล:: Dieffenbachia
สปีชีส์:: D.  seguine
ชื่อทวินาม
Dieffenbachia seguine (Jacq.) Schott

ชื่อพ้อง
 Dieffenbachia maculata Dieffenbachia picta
ว่านอ้ายใบ้ ชื่อวิทยาศาสตร์:  Dieffenbachia picta เป็นพืชในสกุลสาวน้อยประแป้ง วงศ์ Araceae ในสมัยก่อนนักเลงและนักมวยเชื่อว่าว่านชนิดนี้ทำให้คงกระพัน ชกมวยแล้วไม่เกิดแผลแตก โดยจะนำว่านส่วนลำต้นมาห่อด้วยมะขามเปียกแล้วกลืนลงไป ทำให้มีอาการชาตามผิวหน้า แขน ขา คอบวม ลิ้นคับปาก พูดไม่ได้ เมื่อใช้มีดฟันจะเกิดรอยช้ำหรือเป็นรอยแดง
สมอไทย

| สมอไทย |
| --- | --- |

ผลสมอที่หล่นบนพื้นในเบงกอลตะวันตก ประเทศอินเดีย

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Myrtales
วงศ์:: Combretaceae
สกุล:: Terminalia
สปีชีส์:: T.  chebula
ชื่อทวินาม
Terminalia chebula Retz.

เปลือกต้นสมอในเบงกอลตะวันตก ประเทศอินเดีย
สมอไทย (ชื่อวิทยาศาสตร์: Terminalia chebula Retz.) กะเหรี่ยงเรียกว่าม่าแนหรือหมากแหน่ะ อยู่ในวงศ์ Combretaceae เป็นพืชท้องถิ่นในเอเชียใต้ ภาคอีสานเรียกหมากแน่ะ หรือม่าแน่ เป็นต้นไม้ยืนต้นขนาดกลาง เปลือกลำต้นสีเทาอมน้ำตาล แตกเป็นร่องตามยาว ใบเดี่ยว เรียงสลับ ปลายแหลม ใบใหญ่ขนาดประมาณใบกระท้อนสีเขียวเข้ม มีขนอ่อนสีน้ำตาลปกคลุม ปลายใบเป็นติ่งแหลม ดอกสีขาวนวลขนาดเล็กกลิ่นหอม ออกเป็นช่อ ผลค่อนข้างกลมหรือรูปไข่ ผิวเรียบ สีเขียวอมเหลืองหรืออมแดง มีเมล็ดเดียว แห้งแล้วเป็นสีดำ ขยายพันธุ์ด้วยการเพาะเมล็ด
การใช้ประโยชน์

ผลดิบกินเป็นผลไม้สด รสเปรี้ยวขมอมฝาด มีแทนนินเป็นจำนวนมาก หรือนำไปดองเกลือ ผลห่ามนำไปจิ้มน้ำพริก  ผลอ่อนใช้เป็นยาระบาย ผลแก่เป็นยาฝาดสมาน แก้ลมจุกเสียด เยื่อหุ้มเมล็ดแก้ขัดและโรคเกี่ยวกับน้ำดี มีสารอาหารที่เป็นประโยชน์หลายชนิด เช่น วิตามินซี วิตามินเอ แคลเซียม ฟอสฟอรัส ชาวกะเหรี่ยงใช้ผลย้อมผ้า ให้สีเทา
โกฐพุงปลา

โกฐพุงปลา เป็นปุ่มหูดที่เกิดบนต้นสมอไทย เรียก terminalia gall ในภาคตะวันออกเฉียงเหนือเรียกปูดกกส้มมอ เกิดจากแมลงเจาะกิ่งและใบอ่อนของต้นสมอไทยแล้ววางไข่ ต้นสมอไทยจะสร้างปุ่มหูดหุ้มไข่ของแมลงเหล่านั้นไว้ เมื่อแห้งแข็งจะมีลักษณะคล้ายถุงแบน กลวง ฝาดและขมจัด ใช้เป็นยาฝาดสมานอย่างแรง แก้ไข้สมานแผล องค์ประกอบหลักเป็นแทนนิน รวมทั้งกรดแทนนิก กรดกอลลิกและอนุพันธ์
สมอไทย
สมอพิเภก

| สมอพิเภก |
| --- | --- |


การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Myrtales
วงศ์:: Combretaceae
สกุล:: Terminalia
สปีชีส์:: T.  bellirica
ชื่อทวินาม
Terminalia bellirica (Gaertn.) Roxb.

สมอพิเภก (Terminalia bellirica) ผลไม้
สมอพิเภก ชื่อวิทยาศาสตร์:  Terminalia bellirica ภาษาสันสกฤตเรียก Vibhitaka विभितक หรือ Aksha अक्ष  เป็นไม้ยืนต้นในวงศ์ Combretaceae เปลือกต้นสีน้ำตาลอมแดง มีรอยแตกขนาดเล็ก บางและหลุดร่อนง่าย เปลือกชั้นในสีเหลือง ใบเป็นใบเดี่ยว ดอกเป็นดอกช่อโดยก้านดอกย่อยสั้นมากจนติดกับก้านดอกหลัก ช่อดอกชี้ขึ้น ดอกขนาดเล็ก สีเหลืองหรือเหลืองอมเขียว กลีบเลี้ยงมี 5 กลีบเชื่อมติดกัน ฐานรองดอกเป็นรูปถ้วย ผลเดี่ยว ทรงกลมรี สีเขียวหรือเขียวอมเหลือง ผิวเกลี้ยง เนื้อแข็งติดเมล็ด
การใช้ประโยชน์

ผลรับประทานได้ ผลดิบรสเปรี้ยว ใช้เป็นยาระบาย แก้ไข้ ผลสุกมีรสฝาด เป็นยาฝาดสมาน บำรุงธาตุ แก้ไข้ ทำให้เจริญอาหาร ใบใช้รักษาแผลติดเชื้อ เปลือกต้นต้มน้ำดื่ม มีฤทธิ์เป็นยาขับปัสสาวะ
แหล่งข้อมูลอื่น

Caldecott, Todd (2006). Ayurveda: The Divine Science of Life. Elsevier/Mosby. ISBN 0-7234-3410-7. Contains a detailed monograph on Terminalia belerica (Bibhitaki) as well as a discussion of health benefits and usage in clinical practice. Available online at http://www.toddcaldecott.com/index.php/herbs/learning-herbs/389-bibhitaki เก็บถาวร 2011-05-15 ที่ เวย์แบ็กแมชชีน
วันพิฆาตสะกดโลก

| วันพิฆาตสะกดโลก |
| --- | --- |
กำกับ: สก็อตต์ เดอร์ริกสัน
บทภาพยนตร์: เดวิด สการ์ปา
สร้างจาก: The Day the Earth Stood Still โดย Edmund H. North
อำนวยการสร้าง:   เออร์วิน สตอฟฟ์  เกรกอรี กูดแมน  พอล แฮร์ริส บอร์ดแมน 
นักแสดงนำ:   คีอานู รีฟส์  เจนนิเฟอร์ คอนเนลลี  เจเดน สมิธ  จอห์น คลีส  จอน แฮมม์  เคธี เบตส์ 
กำกับภาพ: เดวิด แทตเทอร์ซัลล์
ตัดต่อ: Wayne Wahrman
ดนตรีประกอบ: ไทเลอร์ เบตส์
บริษัทผู้สร้าง:   20th Century Fox  3 Arts Entertainment  Dune Entertainment  
ผู้จัดจำหน่าย: 20th Century Fox
วันฉาย:   12 ธันวาคม ค.ศ. 2008 (2008-12-12) 
ความยาว: 103 นาที
ประเทศ: สหรัฐ
ภาษา: อังกฤษ
ทุนสร้าง: 80 ล้านดอลลาร์สหรัฐ
ทำเงิน: 233.1 ล้านดอลลาร์สหรัฐ
วันพิฆาตสะกดโลก เป็นภาพยนตร์นิยายวิทยาศาสตร์ใน ค.ศ. 2008 ที่อิงจากภาพยนตร์ที่มีชื่อเดียวกันใน ค.ศ. 1951 (ซึ่งอิงจากเรื่องสั้น "Farewell to the Master" ใน ค.ศ. 1940) กำกับโดยสก็อตต์ เดอร์ริกสัน
นักแสดง

Keanu Reeves แสดงเป็น Klaatu
Jennifer Connelly แสดงเป็น Helen Benson
Jaden Smith แสดงเป็น Jacob
Jon Hamm แสดงเป็น ดร. Michael Granier
คำตอบรับ > บ็อกซ์ออฟฟิศ

วันพิฆาตสะกดโลก ออกฉายในทวีปอเมริกาเหนือเมื่อวันที่ 12 ธันวาคม ค.ศ. 2008 แม้ว่ามีเสียงวิจารณ์ที่ย่ำแย่จากนักวิจารณ์ ในช่วงสัปดาห์แรกภาพยนตร์มีรายได้ 30,480,153 ดอลลาร์สหรัฐจากโรงภาพยนตร์ 3,560 แห่ง แบ่งเฉลี่ยเป็น 8,562 ดอลลาร์สหรัฐต่อโรง ใน ค.ศ. 2008 ภาพยนตร์นี้กลายเป็ยภาพยนตร์ที่มีรายได้มาดเป็นอันดับที่ 27 ในช่วงสัปดาห์แรก แต่เป็นอันดับที่ 40 ของทั้งปี ในช่วงที่ออกฉายในโรงภาพยนตร์ 4 สัปดาห์แรก วันพิฆาตสะกดโลกยังคงอยู่ใน 10 อันดับแรก ท้ายที่สุด ภาพยนตร์นี้มีรายได้ในประเทศ 79,366,978 ดอลลาร์สหรัฐ และต่างประเทศ 153,726,881 ดอลลาร์สหรัฐ รวมกันได้ 233,093,859 ดอลลาร์สหรัฐ
แหล่งข้อมูลอื่น

เว็บไซต์ทางการ
วันพิฆาตสะกดโลก ที่อินเทอร์เน็ตมูวีเดตาเบส
วันพิฆาตสะกดโลก ที่ออลมูวี
The Day the Earth Stood Still ที่ทีซีเอ็มมูวีเดตาเบส
วันพิฆาตสะกดโลก ที่แค็ตตาล็อกสถาบันภาพยนตร์อเมริกัน
วันพิฆาตสะกดโลก ที่บ็อกซ์ออฟฟิศโมโจ
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สหรัฐ 
อื่น ๆ:  มิวสิกเบรนซ์ กลุ่มการวางจำหน่าย
ศักดา ส่องแสง

| ศักดา ส่องแสง |
| --- | --- |
เกิด: 24 ตุลาคม พ.ศ. 2484
| สถิติเหรียญโอลิมปิก> มวยสากลสมัครเล่น.ตัวแทนของ  ไทย.เอเชียนเกมส์ |
| --- | --- | --- |
|  |  จาการ์ตา 2505  | ไลท์เวลเตอร์เวท |
|  |  กรุงเทพฯ 2509  | เวลเตอร์เวท |
ศักดา ส่องแสง (Sukda Songsam) เกิดเมื่อ 24 ตุลาคม พ.ศ. 2484 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2507 ที่ โตเกียว ในรุ่นเวลเตอร์เวท รอบแรก แพ้ ฮุสเซน ซัดดิก จากอียิปต์ ตกรอบ เมื่อ 12 ตุลาคม พ.ศ. 2511 และยังติดทีมชาติเข้าแข่งขันกีฬาเอเชียนเกมส์ 2 ครั้ง ได้เหรียญเงิน รุ่นไลท์เวลเตอร์เวท ในกีฬาเอเชียนเกมส์ พ.ศ. 2505 และได้เหรียญเงินอีกครั้งในรุ่นเวลเตอร์เวท ในกีฬาเอเชียนเกมส์ พ.ศ. 2509
สิทธิในการดำรงตำแหน่ง

สิทธิในการดำรงตำแหน่ง (tenure) เป็นสิทธิที่ให้กับศาสตราจารย์อาวุโสไม่ให้ถูกไล่ออกได้อย่างง่าย ๆ เพราะความคิดหรืองานวิจัยที่แตกต่างจากคนอื่นหรือไม่ลงรอยกับสถาบัน  ในประเทศสหรัฐอเมริกา  สิทธินี้มักจะมาพร้อมกับตำแหน่งศาสตราจารย์ที่สูงขึ้นคือตำแหน่ง ศาสตราจารย์ (professor) และรองศาสตราจารย์ (associate professor) ไม่ได้ให้กับศาสตราจารย์ผู้ช่วย (assistant professor) โดยที่ผู้ดำรงตำแหน่งศาสตราจารย์ผู้ช่วย  มักจะมีเวลาจำกัดในการเลื่อนขั้นขึ้นก่อนที่จะถูกปลดออกจากตำแหน่งนี้
วัดหน้าต่างนอก

| วัดหน้าต่างนอก |
| --- | --- |


ชื่อสามัญ: วัดหน้าต่างนอก
ที่ตั้ง: เลขที่ 57/9 บ้านลำบัว หมู่ที่ 3 ตำบลหันตะเภา อำเภอวังน้อย จังหวัดพระนครศรีอยุธยา
ประเภท: วัดราษฎร์
นิกาย: มหานิกาย (เถรวาท)
พระประธาน: พระพุทธรูป ปางสมาธิ ขนาดพระเพลากว้าง 139 นิ้ว สูง - นิ้ว
เจ้าอาวาส: พระครูสมบูรณ์จริยธรรม (แม้น อาจารสมฺปนฺโน)
 สถานีย่อยพระพุทธศาสนา
วัดหน้าต่างนอก ตั้งอยู่ที่ ตำบลหน้าไม้ อำเภอบางไทร จังหวัดพระนครศรีอยุธยา ที่ดินที่ตั้งวัดมีเนื้อที่ 11 ไร่ 2 งาน
ประวัติ

วัดหน้าต่างนอกตั้งขึ้นในสมัยปลายกรุงศรีอยุธยา หรือ เมื่อประมาณ พ.ศ. 2300 โดยหลวงปู่เณร เป็นผู้ก่อตั้ง วัดหน้าต่างนอกได้รับการรับรองสภาพวัดจาก สำนักงานพระพุทธศาสนาแห่งชาติ หนังสือรับรองที่ พศ 0003/6205 เมื่อวันที่  24 มิถุนายน พ.ศ. 2547 โดยมี นางบุญศรี พานะจิตต์ เป็นรองผู้อำนวยการ ปฏิบัติราชการแทนผู้อำนวยการสำนักงานพระพุทธศาสนาแห่งชาติ เป็นผู้เซ็นรับรอง
เหตุที่ชื่อ “วัดหน้าต่างนอก” ก็มีการสันนิษฐานมาจากเหตุ 2 ประการ คือ  ประการที่ 1 ในสมัยนั้นกองทัพพม่าที่ยกมาตีกรุงศรีอยุธยา ได้ตั้งค่ายใกล้กับสะพานสีกุก ทางกองทัพกรุงศรีอยุธยาก็ได้ให้ทหารหน่วยสอดแนมสอดส่องดูความเคลื่อนไหวของกองทัพพม่า โดยให้ดูด้วยการเปิดหน้าต่าง หน้าต่างใน  หมายถึง ใกล้ชายแม่น้ำน้อย ก็คือตรงที่ตั้งวัดหน้าต่างใน ส่วน หน้าต่างนอก ก็หมายถึง ทางนอกทุ่ง ก็คือที่ตั้งวัดหน้าต่างนอก ประการที่ 2 ในสมัยนั้น พระภิกษุสงฆ์ท่านมีความเคร่งครัดในแนวทางปฏิบัติพระกัมมัฏฐาน และได้มีการมีการสันนิษฐานว่า เดิมทีตรงที่ตั้งวัดหน้าต่างนอก เป็นพื้นที่ส่วนหนึ่งของวัดหน้าต่างใน ซึ่งพระภิกษุสงฆ์ใช้เป็นที่สำหรับปฏิบัติธรรมกัมมัฏฐาน และ คงจะมีการสร้างเสนาสนะขึ้นด้วย เพื่อความสดวกในการปฏิบัติ ต่อมา หลวงปู่เณร จึงได้ตั้งเป็นวัดขึ้น อาจจะตั้งชื่อวัดโดยอรรถโดยธรรมก็ได้ เช่น วัดหน้าต่างนอก ท่านหมายเอาอายตนะภายนอก คือ รูป รส กลิ่น เสียง สัมผัส ธัมมารมณ์ วัดหน้าต่างใน ท่านหมายเอา อายตนะภายใน คือ ตา หู จมูก ลิ้น กาย ใจ
ประวัติ > ปูชนียวัตถุ

1.1 พระประธานในอุโบสถ พุทธลักษณะ ปางสมาธิ ขนาดพระเพลากว้าง 139 นิ้ว สูง - นิ้ว
1.2 พระประธานในศาลาการเปรียญ พุทธลักษณะ ปางสมาธิ ขนาดพระเพลากว้าง 139 นิ้ว สูง - นิ้ว
1.3 พระพุทธรูปในศาลาการเปรียญ พุทธลักษณะ ปางสมาธิ ขนาดพระเพลากว้าง 3 ศอก สูง - นิ้ว
1.4 พระพุทธรูป  ปูนปั้น พุทธลักษณะ ปางสมาธิ ขนาดพระเพลากว้าง 2 ศอก สูง - นิ้ว
1.5 พระปูนปั้น หลวงพ่อสมใจนึก ลักษณะพระสังกัจจายน์ ขนาดหน้าตัก กว้าง - ศอก สูง - นิ้ว
ประวัติ > เสนาสนะ

1.1 อุโบสถ กว้าง 24.88 เมตร  ยาว 39.16 เมตร
1.2 กุฏิสงฆ์ กว้าง 3.50 เมตร  ยาว 3.50 เมตร จำนวน 22 หลัง
1.3 ศาลาการเปรียญ	 กว้าง 27.80 เมตร ยาว 31.30 เมตร จำนวน 1 หลัง
1.4 วิหารคู่ กว้าง - เมตร ยาว - เมตร จำนวน 1 หลัง
1.5 มณฑปเรือนแก้ว	 กว้าง - เมตร ยาว - เมตร จำนวน 1 หลัง
1.6 มณฑปหลวงพ่อจง กว้าง - เมตร ยาว - เมตร จำนวน 1 หลัง
1.7 อาคารเฉลิมพระเกียรติ	กว้าง 24.50 เมตร ยาว 35.50 เมตร จำนวน 1 หลัง
นอกจากนี้ ยังมี ซุ้มประตูวัด หอระฆัง 1 หลัง ฌาปนสถาน 1 หลัง ศาลาบำเพ็ญกุศล 1 หลัง  ศาลาอเนกประสงค์ 1 หลัง เรือนเก็บพัสดุ 1 หลัง และ โรงครัว 1 หลัง
ลำดับเจ้าอาวาส

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
ลำดับเจ้าอาวาสวัดหน้าต่างนอก ต.หน้าไม้ อ.บางไทร จ.พระนครศรีอยุธยา 
| ลำดับที่ | รายนาม/สมณศักดิ์ | ตำแหน่ง | เริ่มวาระ | สิ้นสุดวาระ | หมายเหตุ |  |
| 1 | หลวงปู่เณร | เจ้าอาวาส | พ.ศ. 2300 | - |  |  |
| 2 | หลวงปู่เอี่ยม | เจ้าอาวาส | - | - |  |  |
| 3 | หลวงปู่อินทร์ | เจ้าอาวาส | - | - |  |  |
| 4 | หลวงพ่อจง พุทฺธสโร | เจ้าอาวาส | - | พ.ศ. 2508 |  |  |
| 5 | พระอาจารย์ไวยท์ | เจ้าอาวาส | พ.ศ. 2510 | พ.ศ. 2510 |  |  |
| 6 | พระอาจารย์พุท | เจ้าอาวาส | พ.ศ. 2512 | พ.ศ. 2514 |  |  |
| 7 | พระครูสมบูรณ์จริยธรรม (แม้น อาจารสมฺปนฺโน) | เจ้าอาวาส | พ.ศ. 2515 | - | ปัจจุบัน |  |
สมุดภาพ

วัดหน้าต่างนอก
อุโบสถ
มณฑปหลวงพ่อจง
มณฑปเรือนแก้ว
วิหารคู่
วันพีซ ฟิล์ม เรด

| วันพีซ ฟิล์ม เรด |
| --- | --- |
ใบปิดภาพยนตร์
กำกับ: โกโร่ ทานิงุจิ
บทภาพยนตร์: ทสึโตมุ คุโรอิวะ
สร้างจาก: วันพีซ โดย เออิชิโร โอดะ
อำนวยการสร้าง: เออิชิโร โอดะ
นักแสดงนำ: มายูมิ ทานากะ คาซูยะ นากาอิ อาเคมิ โอกามูระ คัปเปย์ ยามางูจิ ฮิโรอากิ ฮิราตะ อิคูเอะ โอทานิ ยูริโกะ ยามางูจิ คาซูกิ ยาโอะ โจ คาโอริ นาซึกะ เคนจิโร่ ทสึดะ ชูอิจิ อิเกดะ
ดนตรีประกอบ: นากาตะ ยาสุทากะ
บริษัทผู้สร้าง: โทเอแอนิเมชัน 
ผู้จัดจำหน่าย:  โทเอแอนิเมชั่น  ดรีมเอกซ์เพรส
วันฉาย:  6 สิงหาคม 2565  25 สิงหาคม 2565
ประเทศ: ญี่ปุ่น
ภาษา: ญี่ปุ่น
วันพีซ ฟิล์ม เรด  (ญี่ปุ่น: ワンピース フィルム レッド; โรมาจิ: Wan Pīsu Firumu Reddo; อังกฤษ: One Piece Film: Red) เป็นภาพยนตร์อนิเมะประเภทแอ็กชันผจญภัยสัญชาติญี่ปุ่นที่ออกฉายในปี พ.ศ. 2565 ซึ่งผลิตโดยโทเอแอนิเมชัน และกำกับโดยโกโร่ ทานิงุจิ นับเป็นภาพยนตร์เรื่องยาวลำดับที่ 15 ของภาพยนตร์ชุดวันพีซที่อิงจากมังงะชื่อเดียวกันซึ่งเขียนและวาดภาพประกอบโดยเออิชิโร โอดะ
เรื่องย่อ

เรื่องราวของ “อูตะ” หญิงสาวที่ได้รับการกล่าวขานว่าเป็นเจ้าหญิงแห่งเสียงเพลง ได้ปรากฏตัวต่อสาธารณะและแฟนเพลงของเธอเป็นครั้งแรกเพื่อแสดงสดในงานคอนเสิร์ต ซึ่งลูฟี่กับกลุ่มโจรสลัดหมวกฟางเองก็ได้มาชมเช่นกัน แต่เหตุการณ์ไม่คาดฝันก็เกิดขึ้น ทำให้ความลับของ อูตะ ได้ถูกเปิดเผยว่าแท้จริงแล้วเธอคือลูกสาวของ แชงค์ โจรสลัดผมแดง ทั้งคู่มีเรื่องราวเบื้องหลังในอดีตที่ไม่มีใครเคยล่วงรู้ ก่อนที่เหตุการณ์บางอย่างจะเกิดขึ้นและทำให้พวกเขาต้องแยกจากกัน …